**Gospodarstvo Španije**

**Španski gospodarski razcvet**

1. **močnejša industrializacija in modernizacija gospodarstva** se je v Španiji začela **v šestdesetih letih**
2. **pred tem** je veljala za **gospodarsko zaostalo državo** s **slabo učinkovitim kmetijstvom**, močno je bila **vezana na uvoz nafte in industrijskih izdelkov**
3. prav tako so jo pestili **številni socialni problemi**
4. s pomočjo **številnih reform** je gospodarstvo začivelo, **turizem** pa je doživel pravo eksplozijo
5. Španija je doživela **eno najhitrejših gospodarskih rasti** v Evropi (**španski gospodarski čudež**)
6. **leta 1986** je Španija postala **članica ES**, čemur je sledil dotok **tujega kapitala** ter **večja odprtost v Evropo**
7. kljub temu pa beležijo v Španijo še vedno **visoko stopnjo brezposelnosti**, **regije pa so gospodarsko zelo različno razvite**
8. **gospodarsko razvite regije** so predvsem **Katalonija, Baleari in Madrid**, **gospodarsko nerazvite** pa **Kastilija, Andaluzija in Estramadura**, kjer je najvišja stopnja brezposelnosti

**Problematika španskega kmetijstva**

1. velika raznolikost naravnih pogojev pogojuje v Španiji **zelo raznoliko kmetijstvo**
2. **v grobem se kažejo velike razlike med notranjostjo in obalo**
3. **celinska območja** so precej bolj **pasivna** (planotast in hribovit svet, poletna suša, redka poselitev)
4. na drugi strani pa so **obalna območja** precej bolj **aktivna** (kmetijstvo, turizem, industrija)
5. **socialno-posestna struktura** je **posledica naravnih pogojev in zgodovinskega razvoja**
6. za posestno strukturo so značilne **velike posesti imenovane latifundije**

**Slika v knjigi na strani 90 nam kaže špansko latifundijo. Z njeno pomočjo razloži katere kulture tod prevladujejo?**

1. lastniki le teh dajejo zemljo v **zakup številnim zakupnikon**, del zemlje pa namenjajo **paši, gozdu in lovu**
2. marsikje so **latifundije slabo mehanizirane**, saj lastnikom dovolj **dobička prinašajo pašniki in gozdovi**
3. **pridelava** na teh posetih je zato večinoma **ekstenzivna**, prevladujejo **žitarice, pokrajina pa redko poseljena**
4. številni so tukaj številni **najemni sezonski delavci**
5. **drugi tip kmetijstva** v Španiji so **majhne družinske posesti**, ki so rezultat dednega prava
6. **obdelovanje** je tu zelo **intenzivno in polikulturno**
7. **gosota poselitve je tod zelo velika**, zato način gospodarstva običajno ne zadostuje za preživetje
8. značilna za ta območja je zato **emigracija (izseljevanje),** predvsem moškega prebivalstva **v lokalna industrijska središča ali v tujino**
9. mnogo Špancev (pa tudi Portugalcev) **dela tako predvsem v Franciji**
10. **izseljevanje** delovne sile v dežele Zahodne Evrope predstavlja **enega največjih problemov Iberskega polotoka**
11. **intenzivno polikulturno kmetijstvo** je najbolj značilno za pokrajino **Galicijo** (dodaten vir zaslužka tu predstavlja tudi ribolov na Atlantiku)
12. **pokrajina** je tod **prepletena s številnimi njivami, sadovnjaki, vinogradiu, gozdovi, poljskimi potmi, ..** in predstavlja **pravo nasprotje enoličnim latifundijam**
13. država z izvajanjem **agrarne reforme** skuša odpraviti velika **nasprotja med obema oblikama** (latifundije, male družinske posesti), vendar se stvari le **počasi izboljšujejo**

**Borba proti poletni suši**

1. poletna suša v Španiji predstavlja **glavno oviro za razvoj kmetijstva**
2. **proti njej** se borijo predvsem na **tri načine**
3. **prvi način** je **sušno poljedelstvo z menjavanjem kultur**

**Zgornja slika v knjigi na strani 91 nam prikazuje ekstenzivna žitna polja v Stari Kastiliji. Razloži zakaj je hektarski donos na teh poljih skromen!**

1. pri tem so se zlasti obnesle **kulture, ki rastejo v vlažni zimski dobi in zgodaj dozorijo (pšenica, ječmen)**
2. **pridelek zelo niha** zaradi **nestalnosti padavin v posameznih letih**
3. uvedli so t.i. **suho praho**, ko **zemlja v sušnih mesecih počiva**, uvedli so tudi **druge donosne kulture (bombaž, sončnice)**
4. **drugi način** je sušno **poljedelstvo s trajnimi kulturami**

**Spodnja slika v knjigi na strani 91 nam prikazuje oljčne nasade na Iberskem polotoku. Kje v Evropi še najdemo takšne nasade?**

1. gre predvsem za **gojenje vinske trte in oljke**, ki sta zelo **prilagojeni podnebju** in uspevata tudi v slabših pogojih
2. **glavno področje** za **gojenje oljk** je **Andaluzija** na jugu
3. **pridelava** zahteva **zelo veliko delavne sile**
4. **po pridelku in izvozu oliv ter vina je Španija** med **vodilnimi svetovnimi državami**
5. **tretji način** je **namakalno poljedelstvo**, ki je razširjeno na približno 20% obdelovalnih površin

**S pomočjo grafikona v knjigi na strani 92 razloži kdaj in kako je začel naraščati delež namakalnih obdelovalnih površin v Španiji!**

1. znamenite so predvsem **španske huerte (uerte)**

**Spodnja slika v knjigi na strani 92 nam kaže prerez skozi špansko huerto. Z njeno pomočjo razloži katere rastline gojijo na namakalnih površinah in katere v okolici!**

1. **izraz** predstavlja predvsem **sadna in zelenjavna namakalna polja**, ki so v nasprotju s prejšnima celinskima oblikama razširjena **na območju sredozemskega podnebja in na jugovzhodu (province Valencia, Murcia, Andaluzija, dolina Ebra)**
2. v **provinci Valencia** se tako pas huert razprostira v **100 kilometrskem pasu ob obali in sega 30 kilometrov v notranjost**
3. **pridelki huert** so namenjeni **predvsem trgu**
4. vendar pa njihova **ureditev** zahteva **veliko kapitala in delovne sile**, zato imajo **številni lastniki** le **majhne parcele**
5. pridelujejo **pomaranče, mandarine, limone, breskve, marelice, riž, koruzo, dateljne, oljko, žito, stročnice**
6. **donos** teh območij je **zelo visok** (hitro dozorevanje, zato je možnih več letin)
7. huerte zato **predstavljajo najgosteje poseljena kmetijska območja v Evropi**
8. v **provinci Valencia** v huertah prebiva tudi **preko 1000 prebivalcev na kvadratnem kilometru** (v sušni okolici le do 20 na kvadratnem kilometru)
9. v **Južni Španiji** je **sončno obsevanje zelo dolgo**, zato so začeli **uvajati peskovne kulture**

**Spodnja slika v knjigi na strani 93 nam kaže plastične rastlinjake na Costi del Sur. Ali imamo na naši obali možnost za takšno obliko poljedelstva?**

1. **zemljo najprej pokrijejo** s **4-5 cm debelo plastjo organskega gnojila**, prek nje pa dajo **10-12 cm debelo plast drobnega peska**
2. **pesek** opravlja **dvojno nalogo**
3. skrbi za **kapilaren dvig vode** in **preprečuje nadaljno izhlapevanje** že tako skromnih količin vode; prav tako deluje tudi kot **shranjevalec toplote**
4. tak način obdelovanja je seveda **zelo zahtevan** in **zahteva obilo znanja in delovne** **sile** (obnavljanje plasti gnoja in peska)
5. prav tako je potrebno take obdelovalne površine **zaščititi pred vetrovno erozijo**, zato obdelovalne površine pogosto **prekrijejo s plastičnimi folijami** in tako dobijo posebne **plastične rastlinjake**
6. **površine teh rastlinjakov** na jugu in jugovzhodu Španije **hitro naraščajo**, saj je zaradi **večih letin** **rentabilnost zelo visoka** (omogočajo velike tržne viške tudi malim posestnikom)

**Vprašanja za ponavljanje**

1. Kaj označuje izraz “španski gospodarski razcvet”?
2. Kakšne so socialno posestne strukture v Španiji?
3. Na kakšne načine se v Španiji borijo proti poletni suši?
4. Na kratko podaj značilnosti sušnega poljedelstva z menjavanjem kultur!
5. Na kratko podaj značilnosti sušnega poljedelstva s trajnimi kulturami!
6. Na kratko podaj značilnosti namakalnega poljedelstva!
7. Na kratko podaj značilnosti peskovnih kultur!

**Gospodarstvo Španije**

**Španski gospodarski razcvet:**

1. močnejša industrializacija in modernizacija se je začela v šestdesetih letih,
2. razvoj gospodarstva temeljil predvsem na številnih reformah,
3. pred tem je bila Španija gospodarsko zaostala država s številnimi socialnimi problemi,
4. leta 1986 je postala članica ES (dotok tujega kapitala in večja odprtost v Evropo),
5. gospodarsko razvite regije so predvsem Katalonija, Baleari in Madrid,
6. gospodarsko nerazvite regije so Kastilija, Andaluzija in Estramadura,
7. razcvet je doživel predvsem turizem.

**Problematika španskega kmetijstva:**

1. velike razlike med notranjostjo in obalo,
2. celinska območja so kmetijsko bolj pasivna, obalna pa bolj aktivna,
3. socialno-posestna struktura je posledica naravnih pogojev in zgodovinskega razvoja,
4. za posetno strukturo so na eni strani značilne latifundije, na drugi strani pa njihovo nasprotje, majhne družinske posesti,
5. obdelovanje zemlje na latifundijah je večinoma ekstenzivno, na družinskih posestvih pa intenzivno in polikulturno,
6. zaradi velike gostote poselitve v regijah z majhnimi družinskimi posestmi je le-tam močno prisotno izseljevanje.

**Borba proti poletni suši:**

1. sušno poljedelstvo z menjavanjem kultur (pšenica, ječmen),
2. poljedelstvo s trajnimi kulturami (vinska trta, oljčni nasadi),
3. namakalno poljedelstvo (španske huerte; pomaranče, mandarine, limone, breskve, marelice, riž, koruza, oljke, žito, stročnice),
4. uvajanje peskovnih kultur.